
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2602 

2 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Κέντρων Πρώτης Υποδοχής και προσωρι¬ 
νών Δομών Φιλοξενίας αιτούντων άσυλο και ευ¬ 
άλωτων ομάδων πολιτών τρίτων χωρών. 1 

Συνδρομή του ΥΠΕΘΑ για την δημιουργία των Κέ¬ 
ντρων Πρώτης Υποδοχής και των προσωρινών 
Δομών Φιλοξενίας αιτούντων άσυλο και ευάλω¬ 
των ομάδων πολιτών τρίτων χωρών. 2 


ΑΠΟΦΑΣΕΙ Σ 

Αριθμ. 2969 (1) 


Σύσταση Κέντρων Πρώτης Υποδοχής και προσωρινών 
Δομών Φιλοξενίας αιτούντων άσυλο και ευάλωτων 
ομάδων πολιτών τρίτων χωρών. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ - ΟΙΚΟΝΟΜΙΑΣ ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 8 και 8Α του Ν. 3907/2011 
«Ίδρυση Υπηρεσίας Ασύλου και Υπηρεσίας Πρώτης Υπο¬ 
δοχής, προσαρμογή της ελληνικής νομοθεσίας προς τις 
διατάξεις της Οδηγίας 2008/115/ΕΚ «σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις» (Α' 7), όπως ισχύει. 

2. Τις διατάξεις του Ν. 2800/2000 για την αναδιάρ¬ 
θρωση των υπηρεσιών του Υπουργείου Δημόσιας Τάξης 
(Α' 41) και Π.δ. 184/2009 «Σύσταση Υπουργείου Προστα¬ 
σίας του Πολίτη και καθορισμός των αρμοδιοτήτων του» 
(Α' 213), όπως τροποποιήθηκαν και ισχύουν βάσει των 
Π.δ. 50/2010 (Α' 89), 96/2010 (Α' 170), 79/2011 (Α' 196) και 
85/2012 (Α'141), του Ν. 3907/2011 (Α'7), του Ν. 4033/2011 
(Α'254), του Ν. 4172/2013 (Α'167), και του Ν. 4249/2014 
(Α'73). 

3. Το άρθρο 36 του Ν. 4325/2015 (Α'47) και το άρθρο 
25 παρ. 1 περ. γ του Π.δ. 60/2007 (Α' 64). 

4. Τις διατάξεις των άρθρων 41 παρ. 3 και 90 του Κώ¬ 
δικα Νομοθεσίας για την Κυβέρνηση και τα κυβερνητικά 
όργανα, που κωδικοποιήθηκε με το άρθρο πρώτο του 
Π.δ. 63/2005 (Α' 98). 


5. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213), όπως ισχύει. 

6. Τις διατάξεις του Π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194). 

7. Τις διατάξεις του Π.δ. 102/2012 «Οργάνωση και Λει¬ 
τουργία Υπηρεσίας Πρώτης Υποδοχής στο Υπουργείο 
Δημόσιας Τάξης και Προστασίας του Πολίτη» (Α' 169), 
όπως τροποποιήθηκε με το άρθρο 110 του Ν.4172/2013 
(Α' 167) και τα άρθρα 121 -122 του Ν. 4249/2014 (Α'73). 

8. Τις διατάξεις του Π.δ. 105/2014 «Οργανισμός Υπουρ¬ 
γείου Εσωτερικών» (Α' 172), όπως ισχύει. 

9. Τις διατάξεις του Π.δ. 24/2015 «Σύσταση και μετο- 
νομασία Υπουργείων, Μεταφορά της Γ ενικής Γ ραμμα- 
τείας Κοινωνικών Ασφαλίσεων» (Α' 20), καθώς και των 
Π.δ. 69/2015 (Α' 113) και 73/2015 (Α' 196) που αναφέρονται 
στον διορισμό Πρωθυπουργού, Αντιπροέδρου, Υπουρ¬ 
γών και Αναπληρωτών Υπουργών. 

10. Την υπ’ αριθμ. 7001/2/1454-η/24-1 -2012 απόφαση 
Υπουργού Οικονομικών - Υγείας και Κοινωνικής Αλλη¬ 
λεγγύης - Προστασίας του Πολίτη «Γενικός Κανονισμός 
Λειτουργίας Περιφερειακών Υπηρεσιών Πρώτης Υπο¬ 
δοχής» (Β' 64). 

11. Την υπ' αριθμ. Υ10/25-09-2015 απόφαση Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Ιωάννη Μουζάλα» (Β'2109). 

12. Την υπ’ αριθμ. Υ6/25-09-2015 απόφαση Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Νικόλαο Τόσκα» (Β'2109). 

13. Την υπ’ αριθμ. 105755/14-10-2015 απόφαση του Πρω¬ 
θυπουργού «Ανάθεση αρμοδιοτήτων στον Υφυπουργό 
Ανάπτυξης και Τουρισμού Αλέξανδρο Χαρίτση» (Β'2222). 

14. Το γεγονός ότι από τις διατάξεις της παρούσας 
απόφασης προκαλείται δαπάνη η οποία, θα καλυφθεί 
από τις πιστώσεις του Προϋπολογισμού Δημοσίων Επεν¬ 
δύσεων, του αρμόδιου φορέα χρηματοδότησης και δεν 
προκαλείται πρόσθετη δαπάνη σε βάρος του τακτικού 
προϋπολογισμού. 

15. Τις άμεσες και επείγουσες ανάγκες δημιουργίας 
Κέντρων Πρώτης Υποδοχής και προσωρινών Δομών Φι¬ 
λοξενίας αιτούντων άσυλο ή ευάλωτων ομάδων πολι¬ 
τών τρίτων χωρών σε νήσους του Ανατολικού Αιγαίου, 
οφειλόμενες σε γεγονότα απρόβλεπτα που ανάγονται 

στη σφαίρα του διεθνούς περιβάλλοντος, χωρίς ευθύνη 
του ελληνικού δημοσίου, αποφασίζουμε: 

1. Συστήνονται Κέντρα Πρώτης Υποδοχής (ΚΕ.Π.Υ.) 
και προσωρινές Δομές Φιλοξενίας αιτούντων άσυλο 
και ευάλωτων ομάδων πολιτών τρίτων χωρών (εφεξής 
«Δομές»), ως ακολούθως: 

α. Στη νήσο Λέσβο, σε οριοθετημένη έκταση εμβαδού 
7.388,69 τ.μ. εντός της παραχωρηθείσας έκτασης εμβα¬ 
δού 46.588,25 τ.μ. η οποία αποτελεί τμήμα του Στρατο¬ 
πέδου «Παραδέλλη» στη θέση Πουριά-Μαρμαρά-Μόρια 
Μυτιλήνης, όπως φαίνεται στην υπ’ αριθμ. Φ.900/123/265 
2124/Σ. 1457/09.07.2013 εγκριτική απόφαση του Γενικού 
Επιτελείου Στρατού/Διεύθυνση Υποδομής/ΐβ. 

β. Στη νήσο Κω, στο ακίνητο εμβαδού 19,725 τ.μ. και 
συγκεκριμένα το αριθμ. 601 τεμάχιο αγροκτήματος Λι- 
νοποτίου Κω, όπως αυτό παραχωρήθηκε προς χρήση 
στο Υπουργείο Εσωτερικών και Διοικητικής Ανασυγκρό¬ 
τησης με το υπ’ αρ. πρωτ. 1818/118020/29-10-2015 (ΑΔΑ: 
730Γ4653ΠΓ-ΧΕΓ) έγγραφο του Υπουργείου Αγροτικής 
Ανάπτυξης και Τροφίμων. 

γ. Στη νήσο Λέρο, σε έκταση 11.000 τ.μ., που αποτελεί 
μέρος του Δημοσίου Ακινήτου με Αριθμό Καταγραφής 
(ΑΒΚ) 117 Νομού Λέρου, όπως αυτή περιγράφεται στο 
υπ' αριθμ. Φ. 589/104/263245/Σ. 706/4-11-2015 έγγραφο 
του Γ ενικού Επιτελείου Ναυτικού. 

2. Καθορίζουμε ως τοπική αρμοδιότητα των ανωτέρω 
Δομών, ανά νήσο ως ακολούθως: 

α. Στη νήσο Λέσβο, την Περιφέρεια Βορείου Αιγαίου 

β. Στη νήσο Κω, την Περιφέρεια Νοτίου Αιγαίου 

δ. Στη νήσο Λέρο, την Περιφέρεια Νοτίου Αιγαίου 

Οι Δομές λειτουργούν στο πλαίσιο της Υπηρεσίας 
Πρώτης Υποδοχής, η οποία είναι αρμόδια για τη διαχεί¬ 
ριση της καθημερινής λειτουργίας τους με τη σύμπραξη 
όπου προβλέπεται και άλλων αρμόδιων φορέων. 

3. Συστήνονται Κέντρα Πρώτης Υποδοχής (ΚΕ.Π.Υ.) και 
προσωρινών Δομών Φιλοξενίας αιτούντων άσυλο και 
ευάλωτων ομάδων πολιτών τρίτων χωρών στη Σάμο 
και στη Χίο, τα χαρακτηριστικά των οποίων θα προσ¬ 
διοριστούν με νεότερη απόφαση. 

4. α) Για την κάλυψη των αναγκών δημιουργίας των 
ανωτέρω Δομών δύναται να παρέχεται η συνδρομή 
των υπηρεσιών του πρώην Υπουργείου Δημόσιας Τά¬ 
ξης και Προστασίας του Πολίτη, που εποπτεύονται από 
τον Αναπληρωτή Υπουργό Εσωτερικών και Διοικητικής 
Ανασυγκρότησης, συνδρομή που περιλαμβάνει και σύ¬ 
ναψη συμβάσεων προμηθειών, υπηρεσιών και έργου, ως 
Αναθέτουσα Αρχή, με διάφορους οικονομικούς φορείς, 
ιδίως σε ότι αφορά την προμήθεια και την τοποθέτηση 
προκατασκευασμένων μονάδων στέγασης και λοιπών 
αναγκαίων λειτουργιών, ως και συναφών υλικών εξο¬ 
πλισμών. 

β) Ο αρμόδιος για την Μεταναστευτική Πολιτική 
Αναπληρωτής Υπουργός Εσωτερικών και Διοικητικής 
Μεταρρύθμισης ως προς το σύνολο του έργου, μέσω 
των υπηρεσιών που προίσταται και των υπ’ αυτού 
οριζομένων προσώπων και οργάνων έχει την ευθύνη 
του προγραμματισμού, του συντονισμού, των τεχνικών 
μελετών και προδιαγραφών, της τεχνικής επίβλεψης 
και της παραλαβής των εργασιών σε συνεργασία με 
οποιουσδήποτε συμπράττοντες φορείς. Η τελική διοι¬ 
κητική παραλαβή του έργου θα γίνει από την Υπηρεσία 
Πρώτης Υποδοχής. 


5. Γ ια την έναρξη της εφαρμογής της ανωτέρω παρα¬ 
γράφου 4, η δαπάνη του έργου εγγράφεται στις οικείες 
πιστώσεις του Προϋπολογισμού Δημοσίων Επενδύσεων 
με την έκδοση απόφασης ένταξης και ακολουθούνται οι 
διοικητικές ενέργειες που προβλέπονται στην ΥΠΑΣΥΔ 
για την πίστωση της προβλεπόμενης από την πρόσκλη¬ 
ση προκαταβολής τουλάχιστον 30% στους οικείους λο¬ 
γαριασμούς του προϋπολογιστικού κόστους των έργων. 

6. Οι παράγραφοι 1 και 2 της κοινής υπουργικής από¬ 
φασης 4.2/2624/2014 (ΒΊ373) τροποποιούνται σύμφωνα 
με τις παραγράφους Ια και 2α της παρούσας. 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2015 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΤΟΣΚΑΣ 

ΥΦΥΠΟΥΡΓΟΣ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΙΩΑΝΝΗΣ ΜΟΥΖΑΛΑΣ 

ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 


ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΧΟΥΛΙΑΡΑΚΗΣ 


-♦- 

Αριθμ. 2970 (2) 

Συνδρομή του ΥΠΕΘΑ για την δημιουργία των Κέντρων 
Πρώτης Υποδοχής και των προσωρινών Δομών Φιλο¬ 
ξενίας αιτούντων άσυλο και ευάλωτων ομάδων πο¬ 
λιτών τρίτων χωρών. 


ΟΙ ΥΠΟΥΡΓΟΙ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ - ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ - ΕΘΝΙΚΗΣ ΑΜΥΝΑΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 8 και 8Α του Ν. 3907/2011 
«Ίδρυση Υπηρεσίας Ασύλου και Υπηρεσίας Πρώτης Υπο¬ 
δοχής, προσαρμογή της ελληνικής νομοθεσίας προς τις 
διατάξεις της Οδηγίας 2008/115/ΕΚ «σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις» (Α' 7), όπως ισχύει. 

2. Τις διατάξεις του Ν.δ. 721/1970 «Περί Οικονομικής με- 
ρίμνης και Λογιστικού των Ενόπλων Δυνάμεων» (Α' 251). 

3. Τις διατάξεις του Ν. 2292/1995 «Οργάνωση και λει¬ 
τουργία Υπουργείου Εθνικής Αμυνας, διοίκηση και έλεγ¬ 
χος των Ενόπλων Δυνάμεων και άλλες διατάξεις» (Α'35). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του Π.δ. 63/2005 
(Α' 98). 

5. Τις διατάξεις του Π.δ. 184/2009 «Σύσταση Υπουργεί¬ 
ου Προστασίας του Πολίτη και καθορισμός των αρμο¬ 
διοτήτων του» (Α' 213), όπως ισχύει. Τις διατάξεις του 
Ν.2800/2000 «Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυ¬ 
νομίας και άλλες διατάξεις» (Α'41), όπως ισχύει. 

6. Τις διατάξεις του Π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194). 

7. Τις διατάξεις του Π.δ. 102/2012 «Οργάνωση και Λει¬ 
τουργία Υπηρεσίας Πρώτης Υποδοχής στο Υπουργείο 
Δημόσιας Τάξης και Προστασίας του Πολίτη» (Α' 169), 
όπως τροποποιήθηκε με το άρθρο 110 του Ν.4172/2013 
(Α' 167) και τα άρθρα 12.1 -122 του Ν. 4249/2014 (Α' 73). 

8. Τις διατάξεις του Π.δ. 105/2014 «Οργανισμός Υπουρ¬ 
γείου Εσωτερικών (Α' 172)», όπως ισχύει. 

9. Τις διατάξεις του Π.δ. 24/2015 «Σύσταση και μετονο- 
μασία Υπουργείων, Μεταφορά της Γενικής Γραμματείας 
Κοινωνικών Ασφαλίσεων» (Α' 20) καθώς και των Π.δ. 69/2015 
(Α' 113) και 73/2015 (Α' 196) που αναφέρονται στον δι¬ 
ορισμό Πρωθυπουργού, Αντιπροέδρου, Υπουργών και 
Αναπληρωτών Υπουργών. 

10. Την υπ’ αριθμ. 7001/2/1454-η/26-1 -2012 απόφαση 
Υπουργού Οικονομικών - Υγείας και Κοινωνικής Αλλη¬ 
λεγγύης - Προστασίας του Πολίτη «Γενικός Κανονισμός 
Λειτουργίας Περιφερειακών Υπηρεσιών Πρώτης Υπο¬ 
δοχής» (Β' 64). 

11. Την υπ’ αριθμ. Υ10/25-09-2015 απόφαση Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Ιωάννη Μουζάλα» (Β' 2109). 

12. Την υπ’ αριθμ. Υ6/25-09-2015 απόφαση Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Νικόλαο Τόσκα» (Β' 2109). 

13. Την υπ’ αριθμ. 2969/2.12.2015 κοινή υπουργική από¬ 
φαση «Σύσταση Κέντρων Πρώτης Υποδοχής και προσω¬ 
ρινών Δομών Φιλοξενίας αιτούντων άσυλο και ευάλωτων 
ομάδων πολιτών τρίτων χωρών. 

14. Την υπ’ αριθμ. 105755/14.10/2015 απόφαση του Πρω¬ 
θυπουργού «Ανάθεση αρμοδιοτήτων του Υφυπουργού 
Οικονομίας, Ανάπτυξης και Τουρισμού Αλέξανδρο Χα- 
ρίτση» (Β' 2222). 

15. Το γεγονός ότι από τις διατάξεις της παρούσας 
απόφασης προκαλείται δαπάνη η οποία θα καλυφθεί 
από τις πιστώσεις του Προϋπολογισμού Δημοσίων Επεν¬ 
δύσεων, του αρμόδιου φορέα χρηματοδότησης και δεν 
προκαλείται πρόσθετη δαπάνη σε βάρος του τακτικού 
προϋπολογισμού. 

16. Τις άμεσες και επείγουσες ανάγκες δημιουργίας 
Κέντρων Πρώτης Υποδοχής και προσωρινών Δομών Φι¬ 
λοξενίας αιτούντων άσυλο ή ευάλωτων ομάδων πολι¬ 
τών τρίτων χωρών σε νήσους του Ανατολικού Αιγαίου, 
οφειλόμενες σε γεγονότα απρόβλεπτα που ανάγονται 
στη σφαίρα του διεθνούς περιβάλλοντος, χωρίς ευθύνη 
του ελληνικού δημοσίου, αποφασίζουμε: 

1. Για την δημιουργία των Κέντρων Πρώτης Υποδοχής 
και προσωρινών Δομών Φιλοξενίας αιτούντων άσυλο και 
ευάλωτων ομάδων πολιτών τρίτων χωρών στις νήσους, 
Λέσβο, Χίο, Κω, Λέρο και Σάμο το Υπουργείο Εθνικής 


Άμυνας διαθέτει μέσα, μηχανήματα και προσωπικό έως 
την ολοκλήρωση τους, προβαίνει σε διαδικασίες προ¬ 
μηθειών ιδίως μηχανημάτων και εργαλείων που απαι¬ 
τούνται για την εκπλήρωση της αποστολής του και 
συνεργάζεται για το σκοπό αυτό με τις υπηρεσίες του 
πρώην Υπουργείου Δημόσιας Τάξης και Προστασίας 
του Πολίτη και τις υπηρεσίες για τη Μεταναστευτι- 
κή Πολιτική, που εποπτεύονται από τους αρμόδιους 
Αναπληρωτές Υπουργούς Εσωτερικών και Διοικητικής 
Ανασυγκρότησης. 

2. Η κοστολόγηση της συμμετοχής των Ενόπλων Δυ¬ 
νάμεων σε μέσα, μηχανήματα και προσωπικό γίνεται 
σύμφωνα με τα προβλεπόμενα στις κείμενες διατάξεις 
της νομοθεσίας και οι απαιτούμενες δαπάνες (ενδεικτι¬ 
κά και μόνο μετακίνησης προσωπικού, μεταστέγασης, 
προμήθειας αναλωσίμων, υλικών, καυσίμων, εργαλεί¬ 
ων, κεφαλαιουχικού εξοπλισμού, παροχής υπηρεσιών 
από τρίτους) αποπληρώνονται από τις αρμόδιες αρχές 
διαχείρισης πιστώσεων του Προγράμματος Δημοσίων 
Επενδύσεων, σύμφωνα με τον εγκεκριμένο προϋπολο¬ 
γισμό του έργου και τις σχετικές προβλέψεις της κεί¬ 
μενης νομοθεσίας (διαδικασίες πληρωμών, απαραίτητα 
δικαιολογητικά, προκαταβολές κ.α.). 

3. Ο αρμόδιος για την Μεταναστευτική Πολιτική Ανα¬ 
πληρωτής Υπουργός Εσωτερικών και Διοικητικής Με¬ 
ταρρύθμισης ως προς το σύνολο του έργου, μέσω των 
υπηρεσιών που προΐσταται και των υπ'αυτού οριζομένων 
προσώπων και οργάνων, έχει την ευθύνη του προγραμ¬ 
ματισμού, του συντονισμού, των τεχνικών μελετών και 
προδιαγραφών, της τεχνικής επίβλεψης και της παρα¬ 
λαβής των εργασιών σε συνεργασία με οποιουσδήποτε 
συμπράττοντες φορείς. Η τελική διοικητική παραλαβή 
του έργου θα γίνει από την Υπηρεσία Πρώτης Υποδοχής. 

Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2015 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΤΟΣΚΑΣ 

ΥΦΥΠΟΥΡΓΟΣ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

ΑΛΕΞΑΝΔΡΟΣ ΧΑΡΙΤΣΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΙΩΑΝΝΗΣ ΜΟΥΖΑΛΑΣ 


ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΧΑΜΜΕΝΟΣ 


ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοίρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Ηκαταβολήγίνεταισεόλεςτις Δημόσιες ΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι11ρ://νννννν.θί.9ΐ· - θ-ιη3ϊΙ: ννβόπΐ3δΙθΓ.θΙ@θ1.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































